क्यों होता है यह, जामन नहीं तब भी दही जम सकता है क्या
Dahi Jamane Ka Sahi Tarika Kya hai; Know How To Make Homemade Curd? Everything You Need to Know Abnout Homemade Curd Recipe. ही जमाने के लिए उसे ऐसी जगह पर रखा जाता है जहां वो हिल न सके। अगर बर्तन हिल गया तो समझ लें वो सही तरह से जमेगा नहीं।
गर्मी के मौसम में दही जितनी आसानी से जमता है। यह उतनी ही तेजी से खट्‌टा भी हो जाता है। आपके साथ भी ऐसा होता है तो आज इसका सॉल्यूशन और दही जमाने का सही तरीका जानते हैं जरूरत की खबर में।
सवाल: उबलते हुए दूध में दही का जामन डालते हैं या गुनगुने में?
जवाब: दही का जामन हमेशा गुनगुने दूध में डालना चाहिए।
सवाल: दही के ठीक से न जम पाने के पीछे क्या वजह होती है?
जवाब: 
सवाल: सर्दी के मौसम के मुकाबले गर्मी में दही जल्दी क्यों जमता है?
जवाब: दूध को दही में बदलने वाले लैक्टोबेसिलस बैक्टीरिया को गर्माहट की जरूरत होती है।
गर्मी में तापमान ज्यादा होता है। यह बैक्टीरिया को तेजी से गुणा यानी मल्टिप्लाई करने में मदद करता है। इस वजह से दूध तेजी से दही में बदलने लगता है।
सर्दी में टेम्परेचर गर्म नहीं होने की वजह से इसके अनुकूल नहीं होता। इसलिए कुछ लोग सर्दी के दिनों में दही जमाने के बाद उस पर गर्म कपड़ा रखते हैं।
सवाल: गर्मी में दही खट्‌टा होने की वजह क्या है?
जवाब: आमतौर से ये तीन-चार वजहें हैं। जैसे-
सवाल: गर्मी में रात में दही जमाना सही है या दिन में?
जवाब: गर्मी के दिन में अगर दही जमाने के लिए रखेंगे तो जमने के बाद पानी छोड़ देगा। इससे वो गाढ़ा नहीं हो पाएगा। इसे शाम के 4-5 बजे जमाएंगे तो 6 घंटे में यह जम जाएगा।
दही जब जम जाए तो उसे आप तुरंत इस्‍तेमाल न करें। फ्रिज में रख दें। सुबह आपको एकदम गाढ़ा और मीठा दही खाने को मिलेगा।
सवाल: अगर घर पर जामन नहीं तब भी दही जम सकता है क्या?
जवाब: बिल्कुल। इसके लिए दूध को हल्का गुनगुना करना होगा। इतना गर्म होना चाहिए कि उंगली डूब जाए। इसके बाद कुकिंग एक्सपर्ट श्वेता लड़कानी की दी गई 4 ट्रिक्स में से किसी एक को फॉलो कर सकते हैं…
हरी मिर्च: दूध को एक कटोरी में निकाल लें, अब इसमें दो हरी मिर्च डाल दें। मिर्च में डंठल होना जरूरी है। मिर्च पूरी तरह इसमें डूब जाना चाहिए। इसके बाद दूध को ढककर 6 घंटे के लिए किसी गर्म जगह पर रख दें। दही जम जाएगा।
नींबू: इसके लिए आपको गुनगुने दूध में दो चम्मच नींबू रस डालना है। इसके बाद दूध को ढककर 6-7 घंटे के लिए गर्म जगह पर रख दें। दही जम जाएगा।
चांदी का सिक्का या अंगूठी: दूध के लिए सेम वही प्रॉसेस यहां अपनाना होगा। इसके लिए चांदी का सिक्का या अंगूठी को दूध में डालकर 8 घंटे के लिए गर्म जगह पर रखना होगा।
लाल मिर्च: हरी मिर्च की तरह लाल मिर्च से भी ऐसा ही दही जमेगा। इसके लिए सूखी लाल मिर्च को 7-8 घंटे के लिए गुनगुने दूध में डुबोकर किसी गर्म जगह रख दें। दही जम जाएगा।
सवाल: बहुत से लोग बोलते हैं कि दही खाने से मुंह के छालों में आराम मिलता है, क्या ये सही है?
जवाब: हां ये सही बात है। दही की मलाई को मुंह के छालों पर दिन में 2-3 बार लगाने से आराम मिलता है। दही और शहद को बराबर मात्रा में मिलाकर सुबह-शाम खाने से भी मुंह के छाले सही हो जाते हैं। अगर घर पर शहद नहीं भी है तो सादा दही भी अच्छा रहेगा।
सवाल: टेंशन कम करने के लिए और रिफ्रेश रहने के लिए दही कैसे अच्छा होता है?
जवाब: दही खाने का सीधा कनेक्शन दिमाग से होता है। इसे खाने से आपका मूड अच्छा हो सकता है।
इसमें लैक्टोबैसिलस होते हैं जो एक ह्यूमन फ्रेंडली बैक्टीरिया हैं। ये हमारी बॉडी में माइक्रोबायोम के कैरेक्टर को चेंज करने में जरूरी रोल अदा करते हैं जिससे डिप्रेशन दूर होता है।
जिन लोगों को बहुत ज्यादा टेंशन यानी तनाव रहता है उन्हें अपनी डेली डाइट में दही को शामिल करना चाहिए। रोजाना के लिए एक कटोरी दही काफी है।
चलते-चलते
भारतीय खाने में कई बार खट्‌टा दही यूज किया जाता है। इसके लिए कई बार आपके घर वाले खट्‌टा दही बाजार से लाने के लिए बोलते हैं। चलते-चलते हम आपको कुछ ऐसी ट्रिक बता रहे हैं जिसे घर में रखा मीठा दही भी खट्‌टा हो सकता है…
मीठा दही खट्‌टा करना चाहते हैं तो ये है तरीका
जरूरत की खबर के कुछ और आर्टिकल भी पढ़ें…
1. नौकर ने किया मालिक का मर्डर:एक गलती से मुश्किल में पड़ेगा परिवार, केयरटेकर रखने से पहले हों अलर्ट
2. गर्मी में क्यों होता है पेट में इन्फेक्शन:जानें वजह और लक्षण, नहीं हुए अलर्ट; तो पानी भी नहीं पच पाएगा